सड़क निर्माण होने से होता है गांव का समुचित विकास : श्रवण - BNN News
Home क्षेत्रीय समाचार सड़क निर्माण होने से होता है गांव का समुचित विकास : श्रवण
सड़क निर्माण होने से होता है गांव का समुचित विकास : श्रवण
बेनीपट्टी(मधुबनी)। मधवापुर के जिला परिषद् सदस्य श्रवण यादव ने शनिवार की देर शाम क्षेत्र के पर्री गांव में सड़क निर्माण की आधारशीला रखा। जिप सदस्य ने फीता काटकर सड़क का शिलान्यास कर गांव के लोगों को संबोधित करते हुए कहा कि गांव व समाज का निर्माण आपसी भाईचारा से होती है। भाईचारा के नींव पर ही गांव का विकास संभव है। जिप सदस्य ने कहा कि चुनाव से पूर्व गांव के लोगों ने सड़क निर्माण कराने की मांग की थी। आज ग्रामीणों की मांग को पूरी कर दी गई है। वहीं जिप सदस्य ने कहा कि जिला परिषद् में आवंटित राशि से सड़कों का निर्माण करा कर गांव को विकसित करने का काम किया जा रहा है। जिला परिषद् सदस्य ने श्रवण यादव ने शनिवार की शाम तरैया पंचायत के पर्री गांव में पंचम वित आयोग की करीब ढाई लाख की प्राक्कलित राशि से निर्माण होने वाली सड़क का शिलान्यास किया। सड़क का निर्माण पर्री के रामअनेक यादव के घर से ठेकेदार यादव के घर तक निर्माण होनी है। जिप सदस्य ने बताया कि इस मुहल्लें में सड़क नहीं होने के कारण मुहल्लें के लोगों को भारी परेशानियों का सामना करना पड़ रहा था। अब पीसीसी का निर्माण होने से बारिश के मौसम में भी लोगों को समस्याओं का सामना करना नहीं पड़ेगा। मौके पर वशिष्ठ यादव, रामप्रकाश यादव, श्याम सुंदर यादव, वकील यादव, रंजीत यादव, अशोक कुमार यादव, भुवनेश्वर यादव, सरोज राम, नंद यादव, विक्रम साह, प्रभु यादव समेत कई लोग मौजूद थे।